
TEHNISKĀ SPECIFIKĀCIJA

	Kondicionieru, iekārtu un ventilācijas sistēmu apkope un remonts 

	Pakalpojuma mērķis un gala rezultāts 
	· Valsts aizsardzības militāro objektu un iepirkumu centra (turpmāk – Pasūtītājs) apsaimniekošanā esošo nekustamo īpašumu būvēs (turpmāk – Objekti) nodrošināt tehniskās apkopes, avārijas izsaukumus un remontdarbus (turpmāk – Pakalpojums) kondicionieriem, iekārtām un ventilācijas sistēmām (turpmāk – Sistēmas).
· Pakalpojuma mērķis - nodrošināt objektos Sistēmu darbības nepārtrauktību. 
· Pakalpojuma rezultāts – pastāvīgi darba kārtībā esošas Sistēmas, kas nodrošina nepieciešamo mikroklimatu Objektu telpās atbilstoši valsts normatīvu prasībām.

	Pakalpojuma sniegšanas vieta/-as un nosacījumi
	· Uzņēmējs (turpmāk – Izpildītājs) Pakalpojumu sniedz Objektos Latvijas Republikas teritorijā, Līgumā norādītajās adresēs.
· Pasūtītājs nepieciešamības gadījumā var samazināt vai palielināt Objektu un tajos izbūvēto Sistēmu skaitu un apjomus.
· Tehniskajā un finanšu piedāvājumā iekļauto Sistēmu tehniskais apraksts Līguma darbības laikā var atšķirties līdz 10% no sākotnēji norādītā, ņemot vērā Sistēmu atjaunošanu, veiktos remontdarbus, iekārtu nomaiņu.

	Nepieciešamais Pakalpojuma apjoms, darba uzdevums
	Izpildītājam sniedzot Pakalpojumu, jānodrošina Sistēmu darbības nepārtrauktība visā Līguma darbības laikā, veicot tehniskās apkopes, t.sk., savlaicīgu dzesējamo šķidrumu, iekārtu un to detaļu nomaiņu, avārijas novēršanu, kā arī citus remontdarbus (turpmāk visi kopā – Darbi).

	Darbu uzdevums

	1. Gaisa apstrādes iekārtu (AHU) tehniskās apkopes laikā Izpildītājs veic šādus darbus:
1.1. Pārbaudīt aparāta un to agregātu (ventilatori, gaisa vārsti, 3-virzienu vārsti, sūkņi utt.) darbību visos režīmos.
1.2. Vizuāli novērtēt iekārtu vispārējo stāvokli, ieskaitot cauruļvadu izolāciju, gaisa vadus, metāla konstrukcijas un vadības paneli, nomainīt vai saremontēt, ja ir nepieciešams.
1.3. Pārbaudīt sistēmas kontrollera darbību un avārijas situāciju reģistru.
1.4. Iztīrīt kondensatora radiatoru, aizliegts pielietot lielu spēku, tīrīšanas līdzekļus un cietu suku.
1.5. Iztīrīt ūdens filtru pirms siltummaiņa pirmās apkalpošanas laikā. Turpmāk filtrs ir jātīra pēc nepieciešamības, bet ne retāk kā reizi gadā.
1.6. Pārbaudīt ventilatoru, dzinēju stiprinājumu drošību un atbilstību ekspluatācijas noteikumiem.
1.7. Pārbaudīt pretvibrācijas blīvju stiprinājumu drošību, to atbilstību tehniskām normām.
1.8. Pārbaudīt ventilatoru siksnu stāvokli un saspīlējumu.
1.9. Pārbaudīt filtru stāvokli, iztīrīt, nomainīt atbilstoši tehniskajai specifikācijai.
1.10. Pārbaudīt filtru aizsērēšanas sensoru bloķēšanas darbību.
1.11. Pārbaudīt ventilatoru bloķēšanas sensoru darbību.
1.12. Iztīrīt siltummaiņas elementu no putekļiem, pārbaudīt tā automātikas darbību.
1.13. Pārbaudīt, vai kondensāta drenāžas caurules ir tīras, iztīrīt caurules no aizsērējumiem un nosēdumiem.
1.14. Pārliecināties, vai 3-virzienu vārsti darbojas visā šķērsgriezumā un ar nepieciešamo plūsmu.
1.15. Iztīrīt aparāta korpusu no iekšpuses un ārpuses.
1.16. Pārbaudīt gaisa ieņemšanas/izplūdes restes (difuzorus), iztīrīt, ja nepieciešams.
1.17. Pārbaudīt elektrisko savienojumu drošību elektriskajā nodaļā, pie dzinējiem, sildītājiem utt., pievilkt visas skrūves savienojumu vietās.
1.18. Pārbaudīt ūdens vai elektrisko radiatoru temperatūru.
1.19. Pārbaudīt sildītāju pārkarsēšanas aizsardzības darbību.
1.20. Pārbaudīt ventilatoru un elektrodzinēju gultņu trokšņu līmeni un vizuāli – pēc pārkaršanas pazīmēm. 
1.21. Citi darbi, kurus ražotājs noteicis veikt konkrētās iekārtas tehniskās apkopes laikā. 
1.22. Novērst konstatētos trūkumus un neatbilstības, ja trūkumus nav iespējams novērst uzreiz, vai nepieciešama detaļu nomaiņa, 2 (divu) darba dienu laikā sagatavo un iesniedz Pasūtītājam defektu aktu par konstatēto un nepieciešamajiem remontdarbiem.
2. Lokālā gaisa kondicioniera tehniskās apkopes laikā Izpildītājs veic šādus darbus:
2.1. Pārbaudīt aparāta un to agregātu (ventilatori, gaisa vārsti, 3-virzienu vārsti, sūkņi utt.) darbību visos režīmos.
2.2. Pārbaudīt ventilatoru, dzinēju stiprinājumu drošību un atbilstību ekspluatācijas noteikumiem.
2.3. Pārbaudīt pretvibrācijas blīvju stiprinājumu drošību, to atbilstību tehniskām normām.
2.4. Pārbaudīt filtru stāvokli, iztīrīt, nomainīt atbilstoši tehniskajai specifikācijai.
2.5. Pārbaudīt, vai kondensāta drenāžas caurules ir tīras, iztīrīt caurules no aizsērējumiem un nosēdumiem.
2.6. Pārbaudīt indikācijas stikliņu katrā freonu sistēmā, vai sistēma ir sausa un nav gāzes burbuļi.
2.7. Noteikt noplūdes vietu, likvidēt sūci un noregulēt aukstumaģenta daudzumu sistēmā.
2.8. Vizuāli novērtēt kabeļus un savienojumus elektrosadalē.
2.9. Iztīrīt aparāta korpusu no iekšpuses un ārpuses.
2.10. Iztīrīt sildīšanas un dzesēšanas radiatora darba virsmu.
2.11. Pārbaudīt elektrisko savienojumu drošību elektriskajā nodaļā, pie dzinējiem, sildītājiem utt., pievilkt visas skrūves savienojumu vietās.
2.12. Pievienojot spiediena manometrus, pārbaudīt visus freona spiediena devējus, nomainīt, ja nedarbojas.
2.13. Pārbaudīt freona sistēmu uz noplūdēm.
2.14. Citi darbi, kurus ražotājs noteicis veikt konkrētās iekārtas tehniskās apkopes laikā. 
2.15. Novērst konstatētos trūkumus un neatbilstības, ja trūkumus nav iespējams novērst uzreiz, vai nepieciešama detaļu nomaiņa, 2 (divu) darba dienu laikā sagatavo un iesniedz Pasūtītājam defektu aktu par konstatēto un nepieciešamajiem remontdarbiem.
3. Lokālo gaisa nosūces sistēmu tehniskās apkopes laikā Izpildītājs veic šādus darbus: 
3.1. Vizuāli novērtēt vispārējo stāvokli, ieskaitot cauruļvadu izolāciju, gaisa vadus, metāla konstrukcijas un vadības paneli, nomainīt vai saremontēt, ja ir nepieciešams.
3.2. Pārbaudīt sistēmas darbību.
3.3. Iztīrīt iekštelpu gaisa ieņemšanas difuzorus un restes, ja nepieciešams.
3.4. Pārbaudīt filtru stāvokli (ja tādi ir), iztīrīt, nomainīt atbilstoši tehniskajai specifikācijai.
3.5. Citi darbi, kurus ražotājs noteicis veikt konkrētās iekārtas tehniskās apkopes laikā. 
3.6. Novērst konstatētos trūkumus un neatbilstības, ja trūkumus nav iespējams novērst uzreiz, vai nepieciešama detaļu nomaiņa, 2 (divu) darba dienu laikā sagatavo un iesniedz Pasūtītājam defektu aktu par konstatēto un veicamo remontdarbu tāmi, tāmē norādot paredzamo remontdarbu izpildes laiku stundās. Tāmi Izpildītājs iesniedz Pasūtītāja pilnvarotajai personai saskaņošanai.
4. Lokālā gaisa dzesētāja tehniskās apkopes laikā Izpildītājs veic šādus darbus:
4.1. Pārbaudīt aparāta un darbību visos režīmos.
4.2. Pārbaudīt filtru stāvokli, iztīrīt, nomainīt atbilstoši tehniskajai specifikācijai.
4.3. Pārbaudīt, vai kondensāta drenāžas caurules ir tīras, iztīrīt caurules un drenāžas vannu no aizsērējumiem un nosēdumiem.
4.4. Iztīrīt sildīšanas un dzesēšanas radiatora darba virsmu.
4.5. Pārbaudīt, kondensāta drenāžas sūkņa darbību, iztīrīt to, ja ir nepieciešams.
4.6. Iztīrīt aparāta korpusu no iekšpuses un ārpuses, ja ir nepieciešams.
4.7. Citi darbi, kurus ražotājs noteicis veikt konkrētās iekārtas tehniskās apkopes laikā. 
4.8. Novērst konstatētos trūkumus un neatbilstības, ja trūkumus nav iespējams novērst uzreiz, vai nepieciešama detaļu nomaiņa, 2 (divu) darba dienu laikā sagatavo un iesniedz Pasūtītājam defektu aktu par konstatēto un nepieciešamajiem remontdarbiem.

5. Centralizētās gaisa dzesēšanas sistēmas (CHILLER) tehniskās apkopes laikā Izpildītājs veic šādus darbus:
5.1. Vizuāli novērtēt vispārējo stāvokli, ieskaitot cauruļvadu izolāciju, metāla konstrukcijas un vadības paneli, nomainīt vai saremontēt, ja ir nepieciešams.
5.2. Pārbaudīt sistēmas kontrollera darbību un avārijas situāciju reģistru.
5.3. Pārbaudīt indikācijas stikliņu katrā freonu sistēmā, vai sistēma ir sausa un nav gāzes burbuļi. Noteikt noplūdes vietu, likvidēt sūci un noregulēt aukstumaģenta daudzumu sistēmā.
5.4. Iztīrīt kondensatora radiatoru, aizliegts pielietot lielu spēku, tīrīšanas līdzekļus un cietu suku.
5.5. Iztīrīt ūdens filtru pirms siltummaiņa pirmās apkalpošanas laikā. Turpmāk filtrs ir jātīra pēc nepieciešamības, bet ne retāk kā vienu reizi gadā.
5.6. Pārbaudīt ventilatoru un kompresoru barošanas pievienojumus, kā arī mehāniskos stiprinājumus.
5.7. Pārbaudīt eļļas līmeni un korpusa temperatūru katram kompresoram.
5.8. Pārbaudīt, vai kontrolējamie parametri atbilst normām, noregulēt, ja neatbilst.
5.9. Nomainīt aukstuma kontūru secību, ja ir nepieciešams.
5.10. Ierakstīt apkopes žurnālā darba raksturojumus.
5.11. Pārbaudīt ūdens plūsmas devēju, bloķējot sūkņi, nomainīt, ja nedarbojas.
5.12. Pārbaudīt zemās ūdens temperatūras aizsardzības termostatu, nomainīt, ja nedarbojas.
5.13. Pārbaudīt sildīšanas elementus un zemās gaisa temperatūras termostatu, nomainīt, ja nedarbojas.
5.14. Pārbaudīt elektrisko savienojumu drošību elektriskajā nodaļā, pie dzinējiem, sildītājiem utt., pievilkt visas skrūves savienojumu vietās.
5.15. Pievienojot spiediena manometrus, pārbaudīt visus freona spiediena devējus, nomainīt, ja nedarbojas.
5.16. Pārbaudīt freona sistēmu uz noplūdēm.
5.17. Pārbaudīt visus ūdens sistēmas savienojumus.
5.18. Pārbaudīt etilenglikola koncentrāciju sistēmā.
5.19. Pārbaudīt freona sistēmu uz noplūdēm, ierakstīt rezultātus “Aukstuma iekārtas apkopes žurnālā”, saskaņā ar Ministru kabineta 2021. gada 19. oktobra noteikumiem Nr. 704 “Prasības darbībām ar ozona slāni noārdošām vielām un fluorētām siltumnīcefekta gāzēm”.
5.20. Citi darbi, kurus ražotājs noteicis veikt konkrētās iekārtas tehniskās apkopes laikā.
5.21. Novērst konstatētos trūkumus un neatbilstības, ja trūkumus nav iespējams novērst uzreiz, vai nepieciešama detaļu nomaiņa, 2 (divu) darba dienu laikā sagatavo un iesniedz Pasūtītājam defektu aktu par konstatēto un nepieciešamajiem remontdarbiem.
6. Gaisa aizkara tehniskās apkopes laikā Izpildītājs veic šādus darbus:
6.1. Pārbaudīt aparāta un to agregātu (ventilatori, gaisa vārsti, 3-virzienu vārsti, sūkņi utt.) darbību visos režīmos.
6.2. Pārbaudīt filtru stāvokli, nomainīt atbilstoši tehniskajai specifikācijai.
6.3. Iztīrīt sildīšanas radiatora darba virsmu. 
6.4. Iztīrīt aparāta korpusu no iekšpuses un ārpuses.
6.5. Citi darbi, kurus ražotājs noteicis veikt konkrētās iekārtas tehniskās apkopes laikā. 
6.6. Novērst konstatētos trūkumus un neatbilstības, ja trūkumus nav iespējams novērst uzreiz, vai nepieciešama detaļu nomaiņa, 2 (divu) darba dienu laikā sagatavo un iesniedz Pasūtītājam defektu aktu par konstatēto un nepieciešamajiem remontdarbiem.
7. Izpildītājs nodrošina visu virsmu tīrīšanu un ārējo bloku mazgāšanu.

	Papildu prasības Līguma izpildē
	1. Avārijas gadījumā Izpildītājs nodrošina ierašanos objektā 24 (divdesmit četras) stundas diennaktī 7 (septiņas) dienas nedēļā. Pasūtītājs nekavējoties piesaka avāriju (tajā skaitā ārpus darba laika) pa Līgumā norādīto Izpildītāja diennakts tālruņa numuru), informējot par steidzamības pakāpi:
1.1. Kritiski – ierašanās objektā 2 (divu) stundu laikā;
1.2. Steidzami – ierašanās objektā 6 (sešu) stundu laikā.
2. Pasūtītājs vienas darba dienas laikā nosūta arī Avārijas pieteikumu uz Līgumā norādīto Izpildītāja e-pastu.
3. No līguma summas 25% apmērā Pasūtītājs var iegādāties rezerves daļas, tajā skaitā jaunas iekārtas, ja objektā esošā sistēma nefunkcionē un to nav iespējams saremontēt. Pirms iegādes izmaksu tāme tiek saskaņota ar Pasūtītāju.
4. Iekārtu remontam izmantojamo materiālu un detaļu cenas, ieskaitot piegādes cenu, nedrīkst pārsniegt vidējās tirgus cenas vairāk par 10%.
5. Pēc Pasūtītāja pilnvarotas personas pieprasījuma Izpildītājs veic iekārtu demontāžu, uzstādīšanu, darbības atjaunošanu un vecās iekārtas utilizāciju.
6. Jaunas iekārtas uzstādīšanas gadījumā, ja nepieciešams, Izpildītājs nodrošina sertificēta būvspeciālista pakalpojumus, lai nodrošinātu atbilstošu iekārtas uzstādīšanas/demontāžas procesu.
7. Ja pakalpojuma izpildei nepieciešams izmantot pacēlēju, tas jānodrošina Izpildītājam.
8. Izpildītājs nodrošina Valsts normatīvu prasību izpildi darba aizsardzībā, ugunsdrošībā un elektrodrošībā attiecībā uz Pakalpojuma nodrošināšanā iesaistītajiem Izpildītāja darbiniekiem, t.sk.:
8.1. instruē darba aizsardzībā, elektrodrošībā un ugunsdrošībā;
8.2. novērtē darba vides riska faktorus darba videi un veicamajam darbam un iepazīstina ar šo novērtējumu darbu izpildē iesaistītos darbiniekus.
9. Izpildītājs Visa Līguma darbības laikā nodrošina spēkā esošu Speciālo atļauju (licenci) darbībām ar ozona slāni noārdošām vielām vai fluorētām siltumnīcefekta gāzēm. 
10. Izpildītājs Darbu izpildē piesaista personu/-as, kura/-as:
10.1. apmācīta darbam ar nepieciešamo aprīkojumu saskaņā ar Ministru kabineta 2014. gada 18. marta noteikumiem Nr.143 “Darba aizsardzības prasības, strādājot augstumā”;
10.2. apmācīta un tai piešķirta Bz elektrodrošības grupa saskaņā ar Ministru kabineta 2013. gada 8. oktobra noteikumiem Nr. 1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības”.
11. Izpildītājam, pēc Pasūtītāja par Līguma izpildi atbildīgās personas pieprasījuma, jāuzrāda Līguma izpildē iesaistīto Izpildītāja darbinieku iepriekšminēto apmācību/sertifikāciju apliecinošie dokumenti.

	Nacionālie standarti, normatīvi vai to ekvivalenti
	Pakalpojums jānodrošina saskaņā ar:
· Ministru kabineta 2016. gada 19. aprīļa noteikumiem Nr. 238 “Ugunsdrošības noteikumi”;
· Ministru kabineta 2021. gada 19. oktobra noteikumiem Nr. 704 “Prasības darbībām ar ozona slāni noārdošām vielām un fluorētām siltumnīcefekta gāzēm”;
· Ministru kabineta 2015. gada 16. jūnija noteikumi Nr. 310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija””.
· Iepriekšminēto normatīvo aktu ekvivalentiem un citiem saistošajiem normatīvajiem aktiem.

	Prasības pakalpojuma izpildē izmantojamiem materiāliem, izstrādājumiem un aprīkojumam
	1. Visiem Izpildītāja izmantotajiem materiāliem Pakalpojuma nodrošināšanā ir jāatbilst Latvijas nacionālajiem standartiem un/ vai Eiropas Savienības standartiem.
2. Izpildītāja piegādātajām Sistēmu maināmām iekārtām, to detaļām, jāatbilst Eiropas Savienības un valsts normatīvos noteiktajām prasībām preču kvalitātei.
3. Izpildītājs pats izvērtē un izvēlas darbu veikšanai atbilstošu tehnoloģisko procesu un ir atbildīgs par darbu izpildei izvēlētajiem materiāliem, ierīcēm, iekārtām, papildu darbiem, bez kuriem nebūtu iespējama tehnoloģiski pareiza un spēkā esošajiem standartiem un citiem normatīvajiem aktiem atbilstoša Pakalpojuma sniegšana.
4. Izpildītājs sniedz Pakalpojumus ar savu kvalificētu darbaspēku, tehniku, darbarīkiem un materiāliem.

	Kvalitātes prasības, garantija
	1. Tehnisko apkopju un remontdarbu laikā tiek izmantotas jaunas, nelietotas detaļas un materiāli, kas atbilst konkrētam iekārtas modelim, iekārtas ražotāja prasībām, Latvijas Republikā spēkā esošajiem saistošajiem normatīvajiem aktiem, attiecīgās iekārtas ražotāja standartiem un tehniskajiem noteikumiem un nodrošina kvalitatīvu iekārtu darbību.
2. Garantija tehniskajām apkopēm līdz nākamajai apkopes reizei, citiem Darbiem ne mazāk kā 12 (divpadsmit) mēneši. 
3. Garantija jaunajām rezerves detaļām/iekārtām ne mazāk kā 24 (divdesmit četri) mēneši.

	Pakalpojuma izpildes kārtība
	1. Pakalpojuma sniegšana notiek pēc Pasūtītāja par Līguma izpildi atbildīgās personas pieprasījuma.
2. Pasūtītājs pieprasījumu, vismaz 5 (piecas) darba dienas pirms plānotā Pakalpojuma saņemšanas, nosūta uz Līgumā norādīto Izpildītāja e-pastu un papildus informē pa tālruni.
3. Ja objektīvu iemeslu dēļ no Pasūtītāja puses vai no Izpildītāja puses nav iespējams nodrošināt Pakalpojuma saņemšanu/sniegšanu pieprasītajā termiņā:
3.1. Pasūtītājs nekavējoties, uz Līgumā norādīto Izpildītāja kontaktpersonas e-pastu, informē, ja Objekta adresē, norādot iemeslu, nebūs iespējams iekļūt, lai nodrošinātu Pakalpojumu paredzētajā termiņā, vienlaikus norādot iespējamo piekļuves datumu;
3.2. Izpildītājs nekavējoties, uz Līgumā norādīto Pasūtītāja kontaktpersonas e-pastu, informē, ja objekta Sistēmām, norādot iemeslu, nebūs iespējams veikt pārbaudes pieprasītajā termiņā, vienlaikus norādot iespējamo Pakalpojuma sniegšanas datumu;
3.3. iepriekšminētajās situācijās Pasūtītāja un Izpildītāja par

	
	līguma izpildi atbildīgās personas par nākamo pārbaudi savstarpēji vienojas e-pastā.

	Pakalpojuma izpildes kārtība
	4. Izpildītājs veic remontdarbus, kā arī iekārtu un/vai to detaļu, aukstuma elementa, dzesējošā šķidruma nomaiņu tehnisko apkopju un avārijas izsaukumu laikā, ja ir pieejamas iekārtas vai to rezerves daļas, aukstuma elementi, dzesējošais šķidrums u.c. tūlītējai nomaiņai. 
5. Izpildītājam konstatējot Sistēmas bojājumu, kuru nav iespējams novērst tehnisko apkopju vai avārijas izsaukumu laikā, un ir nepieciešams pasūtīt rezerves daļas, jaunas iekārtas, agregātus, jāsagatavo defektu akts, kurā jānorāda konstatētais, tajā skaitā bojājumi, nepieciešamās rezerves daļas. Defektu akts savlaicīgi - 2 (divu) darba dienu laikā pēc Sistēmas apsekošanas, jāsaskaņo ar Pasūtītāja par līgumu atbildīgo personu. 
6. Pakalpojuma izpildei patērētā laika (stundu/cilvēkstundu) uzskaite sākas ar brīdi, kad Izpildītājs ir ieradies attiecīgajā Pakalpojuma izpildes vietā un informējis par to Pasūtītāja par Līguma izpildi atbildīgo personu. Darbu izpildei patērētā laika uzskaite tiek noslēgta, kad Izpildītājs ir pabeidzis darbus un informējis par to Pasūtītāja par Līguma izpildi atbildīgo personu. Patērētā darbu laika apmaksa tiek veikta saskaņā ar pakalpojuma pieņemšanas nodošanas aktu un tam pievienoto tāmi, kurā norādīti visi veiktie darbi, piegādātās iekārtas un detaļas, kā arī kopējais attiecīgo Darbu izpildē patērētā laika stundu/cilvēkstundu skaits. Veikto Darbu stundas/cilvēkstundas likme tiek noteikta pēc sākotnējā Izpildītāja tehniskā un finanšu piedāvājuma. 
7. Ja Pasūtītājam nepieciešamā iekārta vai tās rezerves daļa, piemēram, konkrēta ražotāja izstrādājums, nav un nebūs pieejama, tad Izpildītājs par to nekavējoties elektroniski informē Pasūtītāju, norādot pamatotus argumentus, vienlaikus piedāvājot alternatīvu detaļu, kas savietojama ar esošo sistēmu, vai piedāvā citu risinājumu.

	Drošības noteikumi/prasības
	1. Izpildītāja darbinieku iekļūšana Nacionālo bruņoto spēku (NBS) lietotajos objektos notiek, pamatojoties uz iesūtīto un apstiprināto personu un transportlīdzekļu sarakstu.
2. Izpildītājam 5 (piecu) darba dienu laikā pēc Līguma noslēgšanas jāiesniedz Pasūtītājam saraksts ar darbiniekiem, kuri sniegs Pakalpojumu, norādot darbinieku vārdus, uzvārdus un personas kodus, kā arī transportlīdzekļu saraksts, iekļūšanai objektā.
3. Izmaiņu gadījumā, gan anulējamo, gan jauno personu un transportlīdzekļu informācija savlaicīgi jāiesniedz Pasūtītājam.
4. Sarakstā neesošajiem darbiniekiem un transportlīdzekļiem ieeja/iebraukšana NBS objektos tiek liegta.
5. Persona tiek identificēta un reģistrēta objekta kontroles-caurlaides punktā, saņemot apmeklētāju caurlaidi. Personas uzturēšanās NBS objektā notiek atbildīgās personas pavadībā.
6. Izbraucot no NBS objekta, persona nodod kontroles caurlaides punktā apmeklētāju caurlaidi, tiek reģistrēts izbraukšanas laiks.

	
	7. Izpildītājs pats ir atbildīgs par spēkā esošo darba drošības, elektrodrošības, ugunsdrošības un iekšējās kārtības noteikumu ievērošanu objektā.
8. Pakalpojuma sniegšanas laikā Izpildītājam jāievēro Objekta lietotāju funkcionālā darbība, paredzot darba organizācijas pasākumus, t.sk., atbilstoši spēkā esošajiem normatīviem un darba drošības prasībām.

	PASŪTĪTĀJS nodrošina
	Līguma noteikumiem atbilstoša un kvalitatīva Pakalpojuma apmaksu, veicot pārskaitījumu uz Izpildītāja pavadzīmē norādīto norēķinu kontu, 30 (trīsdesmit) kalendāro dienu laikā no abpusēji parakstīta Pakalpojuma nodošanas-pieņemšanas akta un rēķina saņemšanas pie Pasūtītāja (kancelejas atzīme par dokumenta saņemšanu). 

IZRAKSTS PAREIZS
Centra Juridiskā un iepirkumu nodrošinājuma departamenta
Infrastruktūras un apsaimniekošanas līgumu un iepirkumu 
nodaļas eksperte 
I.Bidzāne (personīgais paraksts)

